钦定古今图书集成/明伦汇编/闺媛典/第176卷 > 马骢妻司氏
## 钦定古今图书集成/明伦汇编/闺媛典/第176卷 > 马骢妻司氏

按《济南府志》：司氏，禹城人，举人马骢妻。夫亡，氏年二
十二，子魁方一岁，司不食累日，死而复苏。魁长，令学
篝灯读书，己就作女红监之。后魁举乡试，通判平阳
府，升知沧州，转鲁晋二藩。国史迎司就养，司曰：“吾不
责尔养，惟尔勿便身图，无负国恩，是即所以养我也。”
魁知沧州时，貤封与褒节偕至焉。